‘n Weduwee hier in die Tampa baai wêreld maak die heerlikste koeksisters. Ek het nog nooit sulke lekker koeksisters in Suid-Afrika gekry nie. Hier in Tampa, Florida, is ‘n ou wat biltong oornag reg en lekker maak. Ek dink hy gebruik ‘n dehidreerder met ‘n “fan”. Hy sê die Suid-Afrikaanse Vleisraad sê in hulle biltong brojure dat as ‘n mens enige iets anders as sout en peper op vleis sit jy weg van die vleis se geur sal neem. Hy glo hulle.
Toe ek in Suid-Afrika gaan kuier het, het my swaer vir my koedoe biltong gegee. Ek het dit langs die pad vir ‘n bruin mens gegee. Die ou van Tampa se vars bitong is tog soveel lekkerder as die ou koedoe biltong wat hulle in Suid-Afrika maak.
Dus baie maklik om pap te maak; die geheim is dat die water moet kook voor jy die meel by voeg anders sal dit nooit gaar word nie. In die swartpotte wat ons op die plaas gebruik het proe hulle die lekkerste; ou Siena het dit gemaak sonder enige sout en dit was heerlik. Vir slap pap meng jy die mieliemeel (grits in die VSA) met kouewater en roer dan in die kookwater. Vir krummelpap gebruik mens net meer mieliemeel as vir gewone stywepap. Botter voorkom dat die krummelpap droe stukke in het…